[{"text_idx": "#000005", "text": "Na\u0308dalavahetusel toimusid Pa\u0308rnus noortekoondiste Balti karikavo\u0303istlused, kus ma\u0308ngisid Eesti, La\u0308ti, Leedu ja Soome omaealiste paremad. Turniiril osalesid tu\u0308tarlaste vo\u0303istkonnad su\u0308nniaastaga 2002-2003 (U16) ja 2004-2005 (U14) ning noormeeste koondised su\u0308nniaastatega 2001-2002 (U17) ja 2003-2004 (U15). Eesti koondised ja\u0308tsid turniiri kokkuvo\u0303ttes koju esikohad kahes vanuseklassis \u2013 vo\u0303ideti tu\u0308tarlaste U14 ja poiste U15 turniir. Teise koha sai neidude U16 ja noormeeste U17 esindus."}, {"text_idx": "#000006", "text": "Viimasel vo\u0303istluspa\u0308eval olid Eesti koondiste vastasteks Soome eakaaslased ja neljast kohtumisest vo\u0303itsid meie noored kaks. Kaotuse sai noormeeste U17 koondis, kes ja\u0308id po\u0303hjanaabritele alla 0:3 (23:25, 19:25, 13:25), ning neidude U16 esindus, kes kaotas samuti tulemusega 0:3 (12:25, 21:25, 17:25). Nooremate poiste koondis (U15) pidas maha korraliku lahingu, alistades lo\u0303puks soomlased 3:2 (18:25, 15:25, 25:15, 27:25, 15:11). Tu\u0308drukute U14 vo\u0303istkond sai soomlannadest jagu 3:0 (25:15, 25:23, 25:21), vahendab volley.ee."}, {"text_idx": "#000015", "text": "Turniiri teisel pa\u0308eval olid Eesti koondiste vastaseks Leedu eakaaslased ja sarnaselt avapa\u0308evale vo\u0303itsid meie vo\u0303istkonnad ko\u0303ik neli ma\u0308ngu ning ja\u0308tkasid seega ko\u0303ik ta\u0308iseduga."}, {"text_idx": "#000016", "text": "Esimesena olid laupa\u0308eval vo\u0303istlustules meie U14 vanuse tu\u0308drukud, kes said Leedu eakaaslastest jagu tulemusega 3:1 (22:25, 25:12,25:22, 25:21). Koguni 30 punkti (+24) ja\u0308i Salme Adeele Hollase arvele, kes realiseeris 36 ru\u0308nnakust 20 ning ko\u0303i koguni 8 servia\u0308ssa! Sonja Siimson lisas 16 punkti (+5). Leedu koondise edukaim oli V. Rauluseviciute 16 punktiga (+11). Eesti vastuvo\u0303tt oli 45%, ru\u0308nnak 44%, blokipunkte teeniti 6 ja servil lo\u0308o\u0308gi 19 a\u0308ssa ning eksiti 9 pallingul. Leedulannade vastuvo\u0303tt oli 27%, ru\u0308nnak 34%, blokiga saadi 4 ja serviga 10 punkti (eksiti 4 servil)."}, {"text_idx": "#000017", "text": "Nooremate ehk U15 poiste vo\u0303istkond pidas leedukatega maha maratonma\u0308ngu ja sai magusa 3:2 (25:23, 23:25, 23:25, 25:23, 15:9) vo\u0303idu. Argo Meresaare juhendatava koondise resultatiivseimana to\u0303i Remo Torn 19 punkti (+15), 16 punkti (+7) ja\u0308i Jasper Lausi arvele. Eesti lo\u0303i servil 11 a\u0308ssa (neist 6 la\u0308ks Torni kontole) ja eksis 12 pallingul. Blokipunkte kogunes 9 (neist 5 pani Torn). Eesti vastuvo\u0303tt oli 47%, ru\u0308nnakuprotsendiks kujunes 38. Leedu resultatiivseim oli Tomas\u030c Ves\u030ctort 30 punktiga (+14). Leedu meeskonna vastuvo\u0303tt oli 44%, ru\u0308nnak 38%, blokipunkte teeniti 9 nagu ka servipunkte (servil eksiti 12 korda)."}, {"text_idx": "#000019", "text": "U17 noormeeste kohtumine leedukatega lo\u0303ppes Eesti 3:0 (25:11, 25:21, 25:18) vo\u0303iduga. Selle ma\u0308ngu statistikat kahjuks pole."}, {"text_idx": "#000020", "text": "Avapa\u0308eval kohtusid Eesti noortekoondised lo\u0303unanaabrite la\u0308tlastega ja neljast ma\u0308ngust vo\u0303eti neli vo\u0303itu."}, {"text_idx": "#000021", "text": "U17 noormehed alistasid La\u0308ti eakaaslased 3:1 (26:28, 25:18, 25:22, 25:19). Eesti meeskonna resultatiivseim oli Ma\u0308rt Tammearu 19 punktiga (+9), 12 punkti (+3) lisas Timo Lo\u0303hmus. La\u0308ti edukaim oli 15 punktiga (-3) Matiss Petjukevics. Eesti vastuvo\u0303tt oli 45%, ru\u0308nnak 38%, blokiga teeniti 5 punkti, servil lo\u0308o\u0308di 3 a\u0308ssa ja eksiti 13 pallingul. La\u0308ti vastuvo\u0303tt oli 45%, ru\u0308nnak 31%, blokipunkte teeniti 10, servipunkte 5 (eksiti 28 servil)."}, {"text_idx": "#000022", "text": "U16 tu\u0308drukud said samuti kirja 3:1 (25:21, 16:25, 25:19, 25:19) vo\u0303idu. Eva Liisa Kuivonen to\u0303i meie koondisele 19 punkti (+15), 10 silma (+5) lisas Ka\u0308triin Po\u0303ld. La\u0308tlannade edukaim oli 14 punktini (+6) jo\u0303udnud Kristine Kramena. Eesti esinduse vastuvo\u0303tuprotsendiks kujunes 31, ru\u0308nnakuid realiseeriti 37-protsendiliselt. Sulustamisega teeniti 10 ja serviga 14 punkti (4 a\u0308ssa lo\u0303i Helena Loos, servivigu kogunes 13). La\u0308ti naiskonna vastuvo\u0303tt oli 37%, ru\u0308nnak 35%, blokist saadi punkte 15 (eksiti 17 pallingul)."}, {"text_idx": "#000023", "text": "U15 poisid vo\u0303itsid La\u0308tit 3:0 (25:20, 25:23, 25:17). Christopher Tamberg to\u0303i vo\u0303itjatele 14 punkti (+1), Jasper Laus lisas 10 punkti (+2). La\u0308ti suurim skoorija oli 9 punkti (+1) toonud Eduards Stiegelis. Eesti vastuvo\u0303tt oli 46% ja ru\u0308nnak 38%, blokiga saadi 5 ja servilt 9 punkti (tehti ka 9 pallinguviga). La\u0308ti vastuvo\u0303tt oli ta\u0308na 29%, ru\u0308nnak 32%, blokipunkte kogunes 11, servil lo\u0308o\u0308di 1 a\u0308ss ja eksiti 8 servil."}, {"text_idx": "#000024", "text": "U14 tu\u0308drukud teenisid samuti 3:1 (25:19, 22:25, 25:14, 25:7) vo\u0303idu. Sonja Siimson oli Eesti parim 20 punktiga (+10), Salme Adeele Hollas panustas vo\u0303idu 14 punkti (+9). La\u0308ti parim oli 13 punktiga (+4) Liva Vavere. Eesti vastuvo\u0303tt oli 39%, ru\u0308nnak 33%, servil lo\u0308o\u0308di 12 a\u0308ssa (Hollas 4) ja eksiti 7 pallingul, blokipunkte teeniti 7. La\u0308ti vastuvo\u0303tt oli vaid 17% ning ru\u0308nnak 18%, blokist saadi 4 ja serviga 12 punkti (tehti 5 viga)."}, {"text_idx": "#000028", "text": "Rakvere tu\u0308tarlaste treener Ellen Aros: meil on tublid tu\u0308drukud, aga siin ei hoia neid miski kinni"}, {"text_idx": "#000029", "text": "Viimsit tabas a\u0308kiline vo\u0303rkpallibuum \u2013 huvilisi on rohkem kui vabu saaliaegu"}, {"text_idx": "#000031", "text": "Poisid ja\u0308a\u0308vad poisteks: Vesik kuuleb maailmameistritelt sama ku\u0308simust nagu Meresaar 8-10aastastelt lastelt"}, {"text_idx": "#000032", "text": "Eesti koondise korvpallurist sai Iisakus juhuse tahtel edukas vo\u0303rkpalliarendaja"}]